El Blog de 4t d'ESO: de setembre 2015
Des de l'assignatura d'Informàtica aquest any portarem a terme una experiència de gamificació amb el joc Classcraft.
La gamificació no és més que aplicar tècniques de joc a feines i entorns normals per tal de potenciar la motivació. Per tant, no vol dir que a l'hora d'informàtica ens anem a posar a jugar... Farem les feines que havíem de fer normalment, treballarem el conceptes i procediments informàtics que toquen... Però per sobre, estarà Classcraft!
Classcraft és un joc de rol dissenyat per un professor americà i que ja porta anys aplicant-se a moltes escoles de tot el món. Es traca d'un joc de rol en el qual l'alumne pren un personatge (guerrer, mag o curandero). Aquest personatge virtual anirà guanyant punts i poders segon com es comporti l'alumne a classe, en el món real. Així, si entrega les feines a temps i ben fetes, guanyarà punts d'experiència. Però si molesta a classe o deixa feines sense entregar, perdrà punts de salut! Per tant, el personatge virtual avança en el joc segons el comportament de l'alumne en la vida real.
A més a més, el personatge virtual va guanyant poders en el joc que repercuteixen a la vida real de la classe. Així, un personatge pot guanyar un poder que li permeti entregar una feina amb dos dies de retard...
Els profes que l'han utilitzat diuen que el joc ajuda a millorar l'interès per la matèria, el comportament a classe, la col·laboració entre els alumnes, l'empatia...
La gamificació és una metodologia que de mica en mica va introduint-se a moltes escoles espanyoles. I nosaltres anem a fer la prova de com funciona...
Etiquetes de comentaris: Classcraft, informàtica
Sortida Convivencial a Rubí 18/09/15
Kizoa slideshow: Sortida Rubí 18/09/15 - Slideshow
Publicat per Txus a 14:59 Cap comentari: